สอบถามหน่อยคะ ที่ตรวจครรย์แบบหยด เค้าบอกให้หยด 5 หยด แต่หยดไป 2 เองอะคะ ผลจะแสดงจะต่างกันไหมคะ และทิ้งที่ตรวจครรย์ไว้หลายชม.จากมีขีดเดียว มีขีดที่2 ขึ้นมาจางๆอะคะ แปลว่าท้องไหมคะ กินยาคุมทุกวันไม่เคยขาดคะ ผิดเวลานิดหน่อยเเต่กินทุกวันคะ
สวัสดีค่ะ การหยดปัสสาวะไปเพียง 2 หยด อาจทำให้มีปริมาณฮอร์โมนไม่พอในการตรวจหาการตั้งครรภ์ มีโอกาสที่จะตรวจไม่พบได้ โดยเฉพาะหากตรวจหลังจากประจำเดือนขาดไปไม่กี่วันส่วนการตรวจพบขึ้น 1 ขีดในตอนแรก ก็แสดงว่าไม่น่ามีการตั้งครรภ์เกิดขึ้น แต่การที่ทิ้งที่ตรวจไว้นานหลายชั่วโมงแล้วขึ้น 2 ขีด รอยดังกล่าวคือรอยระเหยของปัสสาวะ (evaporation lines) ทั้งนี้โดยปกติ การอ่านผลตรวจควรอ่านภายใน 5 นาทีหลังทดสอบ การปล่อยทิ้งไว้นานเกินแล้วนำมากอ่านผล อาจเห็นเป็น 2 ขีดได้ ซึ่งถือเป็นผลบวกปลอมหรือผลบวกลวงค่ะหากที่ผ่านมา ได้ทานยาคุมกำเนิดอย่างถูกต้อง คือทานทุกวัน ในเวลาใกล้เคียงกันของแต่ละวัน ไม่มีอาเจียนหรือท้องเสีย ไม่ได้ทานยาอื่นบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้นหากทานยาคุมหมดแผงแล้ว และประจำเดือนได้มาแล้ว ก็แสดงว่าไม่มีการตั้งครรภ์เกิดขึ้นแต่อย่างใดหากต้องการที่จะเปลี่ยนเป็นยาฉีดคุมกำเนิด สามารถหยุดทานยาคุม แล้วไปฉีดยาคุมกำเนิดได้เลย เพียงแต่ในช่วง 1-2 สัปดาห์หลังฉีด ควรงดการมีเพศสัมพันธ์ไปก่อน หรือใช้ถุงยางอนามัยร่วมด้วย เพื่อให้ยาฉีดได้ออกฤทธิ์ได้เต็มที่ก่อนค่ะ